বায়োমেডিক্যাল অ্যাডভান্সড রিসার্চ অ্যান্ড ডেভেলপমেন্ট অথোরিটি
দ্য "বায়োমেডিক্যাল অ্যাডভান্সড রিসার্চ অ্যান্ড ডেভেলপমেন্ট অথোরিটি" (বিএআরডিএ) মার্কিন যুক্তরাষ্ট্রের স্বাস্থ্য এবং জনপরিষেবা বিভাগের একটি দপ্তর যা জৈবিক, রাসায়নিক, বিকিরণগত এবং পারমানবিক ঝুঁকি সংশ্লিষ্ট যেকোনো জৈবসন্ত্রাস এবং মহামারী ইনফ্লুয়েঞ্জা এবং অন্যান্য সকল ভবিষ্যৎ রোগের প্রতিব্যবস্থা পরিকল্পনা এবং উন্নয়নের জন্য কাজ করে থাকে। ২০০৬ সালে মহামারী এবং সর্ব-ঝুঁকি প্রস্ততি আইনের আওতায় বারডা প্রতিষ্ঠিত হয় এবং প্রস্ততি এবং প্রতিক্রিয়া সংক্রান্ত দপ্তরের সহকারী সচিব বরাবর রিপোর্ট করা হয়। দপ্তরটি 'প্রজেক্ট বায়োশিল্ড' নামে একটি প্রকল্প পরিচালনা করে; যা রাসায়নিক, জৈবিক, বিকিরণগত বা পারমাণবিক (সিবিআরএন) আক্রমণের মতো জনস্বাস্থ্যগত জরুরী পরিস্থিতিতে সরকার যে টিকা এবং চিকিৎসাপদ্ধতিসমূহ ব্যবহার করতে পারে; তার গবেষণা, উন্নয়ন এবং মজুতকরণের জন্য অর্থায়ন করে। এইচএইচএস তাদের সহযোগী সংস্থা এএসপিআর এবং বারডার মাদ্ধমে জৈবসন্ত্রাসের প্রতিক্রিয়া এবং প্রতিব্যবস্থার জন্য প্রস্ততি গ্রহণ করা ছাড়াও বায়োটেরিরিজম প্রতিক্রিয়া এবং পাল্টা ব্যবস্থা প্রস্তুত ও বজায় রাখার পাশাপাশি; এইচএইচএস, এএসপিআর এবং বার্ডার মাধ্যমে, পরিচিত, অজানা বা পুনরায় উদীয়মান হতে পারে এরূপ জরুরি জনস্বাস্থ্যগত সমস্যার মোকাবেলার জন্য একীভূত ব্যবস্থা গ্রহণ করে। এর মধ্যে রোগ নির্ণয়ের সরঞ্জামাদি, থেরাপিউটিকস, ব্যাকটেরিয়ানাশক, ভাইরাসনাশক এবং টিকার মত প্রতিরোধমূলক ব্যবস্থাও রয়েছে। বিএআরডিএ মার্কিন যুক্তরাষ্ট্রের ফেডারাল সরকার এবং জৈবচিকিৎসা শিল্পের মধ্যে একটি প্রতিষ্ঠিত এবং প্রাতিষ্ঠানিক সংযোগ মাধ্যম। বিএআরডিএ সরকারি আন্তঃসংস্থা পাবলিক হেলথ ইমার্জেন্সি মেডিকেল কাউন্টারমিজারস এন্টারপ্রাইজ (পিএইচএমইসিই) এর মাধ্যমে মার্কিন যুক্তরাষ্ট্রের ফেডারাল সরকারকে পূর্বোক্ত ধরনের প্রতিরোধ ব্যবস্থার উন্নয়ন ও প্রয়োগের ক্ষেত্রে সমন্বয় করে থাকে। আধুনিক গবেষণা ও উদ্ভাবনের প্রচার এবং বিভিন্ন চিকিৎসা সংক্রান্ত যন্ত্রপাতি, পরীক্ষা, ভ্যাকসিন এবং চিকিৎসার উন্নয়নের জন্য অনুদান এবং আনুষঙ্গিক অন্যান্য সহায়তা সরবরাহ করে জৈবচিকিৎসা শিল্পের সাথে বারডা কাজ করে। বিএআরডিএ স্ট্র্যাটেজিক ন্যাশনাল স্টকপাইল (এসএনএস) এর জন্য ওষুধ, ব্যক্তিগত সুরক্ষামূলক সরঞ্জাম (পিপিই) এবং ভ্যাকসিনের মতো উপকরণগুলির মজুত সংগ্রহ ও পরিচালনাও করে।